Pogledajte ovaj crtež.
Znate li šta je to?
Po zanimanju sam molekularni biolog
i videla sam dosta ovakvih crteža.
Obično se nazivaju crtežom modela,
to je crtež koji prikazuje kako mislimo
da se dešava ćelijski ili molekularni proces.
Konkretno ovaj crtež predstavlja proces
koji se zove endocitoza putem klatrina.
To je proces putem kog molekul može da dođe
iz spoljašnjosti u unutrašnjost ćelije
tako što se zarobi unutar mehura ili vezikule
koje onda proguta ćelija.
Ipak, postoji problem sa ovim crtežom,
a odnosi se uglavnom na to šta on ne prikazuje.
Iz dosta eksperimenata,
od raznih naučnika,
znamo dosta o tome kako izgledaju ovi molekuli,
kako se kreću unutar ćelije,
i da se sve ovo dešava
u neverovatno dinamičnom okruženju.
U saradnji sa Tomasom Kirhauzenom, stručnjakom za klaritin,
odučili smo da stvorimo novu vrstu crteža modela
koja bi prikazala sve to.
Počinjemo van ćelije.
Sada gledamo unutra.
Klatrin je ovaj molekul sa tri kraja
koji može sam da formira ove oblike fudbalske lopte.
Kroz veze sa membranom,
klatrin može da deformiše membranu
i formira ovu šolju
koja stvara ovakav mehur ili vezikulu,
koji sada grabi neke od proteina
koji su bili van ćelije.
Sada dolaze proteini koji bukvalno štipaju ovu vezikulu,
odvajajući je od ostatka membrane
i sada je klatrin zapravo uradio svoj posao
i sada dolaze proteini -
prekrili smo ih žutom i narandžastom bojom-
njihova dužnost je rastavljanje ovog klatrinskog kaveza.
Svi ovi proteini zapravo mogu da se recikliraju
i koriste ponovo.
Ovi procesi su premali da se vide direktno,
čak i sa najboljim mikroskopima,
tako da ovakve animacije daju zaista moćan način
prikazivanja hipoteze.
Evo još jedne ilustracije,
ovo je crtež toga kako istraživač misli
da virus HIV-a ulazi i izlazi iz ćelija.
Još jednom, ovo je veoma pojednostavljeno
i uopšte ne prikazuje
šta zapravo znamo o ovim procesima.
Možda će vas iznenaditi saznanje
da su ovi jednostavni crteži jedini način
na koji većina biologa prikazuje svoje molekularne hipoteze.
Zašto?
Zato što je snimanje filmova o procesima
kako mi mislimo da se oni zapravo dešavaju veoma teško.
Provela sam više meseci u Holivudu učeći softver za 3D animaciju
i provodim mesece na svaku animaciju
a to je prosto vreme koje većina istraživača ne može da priušti.
Ipak, to može odlično da se isplati.
Molekularne animacije su najbolje
po svojoj mogućnosti da prikažu puno informacija
širokoj publici, i to veoma tačno.
Sada radim na novom projektu
koji se zove Nauka o HIV-u,
gde ću animirati ceo životni ciklus
virusa HIV-a što je preciznije moguće
i to sve na nivou molekula.
Animacija će sadržati podatke
hiljada istraživača koji su skupljani tokom decenija,
podatke o tome kako izgleda virus,
kako inficira ćelije unutar naših tela
i kako terapeuti pomažu da se borimo protiv infekcije.
Tokom godina, otkrila sam da animacije
nisu korisne samo za prenošenje ideje
već su i veoma korisne
za istraživanje hipoteze.
Biolozi još uvek većinom koriste olovku i papir
da prikažu procese koje izučavaju,
a sa podacima koje sada imamo, to jednostavno više nije dovoljno dobro.
Proces stvaranja animacije
može da posluži kao katalizator koji istraživačima dozvoljava
da kristališu i usavrše svoje ideje.
Jedna naučnica sa kojom sam radila
i koja radi na molekularnim mehanizmima
neurodegenerativnih bolesti
smislila je eksperimente koji su bili povezani
direktno sa animacijom na kojoj smo obe radile
i na ovaj način, animacija može da se vrati u proces istraživanja.
Verujem da animacija može da izmeni biologiju.
Može da izmeni način na koji međusobno komuniciramo,
kako istražujemo podatke i predajemo
našim studentima.
Ali da bi se desila ta promena,
potrebno nam je još istraživača koji stvaraju animacije,
i u tu svrhu, skupila sam
tim biologa, animatora i programera
da bismo stvorili nov, besplatan softver sa otvorenim izvornim kodom
koji zovemo Molekularnim kineografom -
stvoren je samo za biologe
kako bi stvarali molekularne animacije.
Iz našeg testiranja, otkrili smo da je potrebno samo 15 minuta
da biolog koji nikada nije bio u kontaktu sa softverom za animaciju
stvori svoju prvu molekularnu animaciju
svoje hipoteze.
Takođe pravimo bazu podataka na internetu
gde svako može da pogleda, preuzme i doprinese
sopstvene animacije.
Uzbuđeni smo što možemo da objavimo
da će beta verzija kompleta softvera
za molekularnu animaciju moći da se preuzme od danas.
Zaista smo uzbuđeni da vidimo šta će biolozi stvoriti s njim
i koje nove uvide će dobiti iz toga
što će konačno moći da animiraju
svoje crteže modela.
Hvala vam.
(Aplauz)